section_heading: Juniorke Mladosti prvakinje države
paragraph_text: Najveći uspjeh čakovečke odbojke u 1952. godini ostvarile su juniorke Mladosti, koje su najprije 5. listopada na prvenstvu Hrvatske u Zagrebu osvojile prvo mjesto, pobijedivši sastave zagrebačke Mladosti i Slavena iz Koprivnice, a zatim na prvenstvu Jugoslavije, održanom u Čakovcu 2. studenog, svladale Krim iz Ljubljane i Trgovački iz Beograda, te postale prvakinje države. Čakovčanke su igrale u sastavu: Dujić, Herstner, Marić, Palfi, Potrebić, Radojević, Steiner i Šarić.